Клапатлівую выхавальніцу дзіцячага садка Ніну Апанасаўну і сёння памятаюць многія бягомльчане. Пасля педвучылішча ў 1946 годзе яе, ураджэнку Магілёўшчыны, вязніцу канцлагера, накіравалі працаваць у дзіцячы дом, які размяшчаўся тады ў адным з будынкаў па сённяшняй вуліцы Набярэжнай. Пяць гадоў яна працавала з сіротамі, а потым яшчэ цэлых сорак у дзіцячым садку, які раней быў па вуліцы Савецкай.